Lligh ar ttaragh iwaliwn-ad, iwaln-inu ktarn s imttawen. Iswingimn lluzzan, ggammin ad gn tiwinas (Phrases
). Ighama gigi mayan achku, nekki d Massin Oubella ndra kra. Ur jju d nekki ad t-izran, awd ntta, ur jju yi-izra. Mach illa kra ismun-agh.
Massin, ur igi ghar iwis n Brahim Oubella, nghd ayyaw n tawja n Ayt Oubella, mach iga iwi tngh akw. Iwis n Imazighn akw inna gh llan. Massin, iga amazigh urta ilul, ig amghnas zegh ass lli gh d-ilul. Tallast-ns tella gh imawen, urd ghir gh Ugadir n Lhna, adowwar-ns lli gh ilul, ngh Tata d Ugelmim d Ugadir, timdinin lli gh izri ukaram(dossier)-ns, is akw ilkem timttin munin (UN), ig tamatart n tghnsa f izrfan n wazzan amazigh, ad yasi ism amazigh.
Nekki d masin, ndra ussan-ann, mqqar t jju ur zrigh.
Tizi lligh immatti ukaram-ns zegh lmahkama n uglmim, s listinaf gh Ugadir, iga-yi addur mqqurn, ad as-skrgh tiwlafin (photocopies
) bach ad t-kfegh i mas Ahmed Barchil, d mas Hassan Elmarjou, imstan gh Ugadir. Umzent akw dari, nnan rad skeren ma fell-asn illan. Izri mayan, tini lmahkama n Listinaf, masd Massin oubella, dars azerf ad yasi ism-ns amazigh: Massin.
Iga dari wass-ann ass mqqurn, aragh ya wmagrad (article
) gh umadal amazigh, iga s wassagh : Dat kkuz isgwasn, Massin iga unsib. Tumert-inu tmqqur bahra, tizi lligh yi-d-yuzen Massin Oubella, yat tbrat (Attestation
), ar yi-gis isnimmir f aylli s iwsgh lligh illa ukaram-ns gh listinaf. Ghiklli isnimmer akw willi yas-iwsnin.
Ghass-ad, lligh sul ur illi Massin ngratngh, nekki illa gh ul-inu, tabrat-ns lli yi-d-yuzn, tga imik gis.
Massin, han ur immut, achku iga iwis n yan umghnas mqqurn. Taghnsa-ns, tuti idrarn n Bani, tirghi n tayri-ns i tmazight tuti tirghi n tafukt gh ussan n uwilan. Massin ur immut, achku iga isli n tazzanin, iga inir n inirn, rad ighama gh unlli n ku yan. Iga tamatart n tghnsa f izrfan n tazzanin akw, d izrfan n tazzanin imazighn ad asin ismawn imazighn.
Iwaliwn-ad, righ-tn ad gin afchchad inu i Brahim Oubella, i tawja-ns mzzin, i tawja-ns mqqurn (MCA).
Urd ad tktt isgwasn ggutnin a ygan tddert, iggut ma iddern timidi n usgwas, iga zund igh immut Ur t-issn yan. Massin iddr 9 isgwasn, rad ig amghlal (eternal
) gh ulawn d tmktit n imazighn akw.
Ad ikf rebbi tazzidra i tawja n Brahim Oubella, issifsus fell-asn mayad lli d-igwran, isfalki tudert i willi gisn sulnin. Lahoucine Bouaakoubi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn